Приложение №3

# ТЕХНИЧЕСКА СПЕЦИФИКАЦИЯ

**ЗА ВЪЗЛАГАНЕ НА ПОРЪЧКА ПО РЕДА НА ПМС 118 /2014 г. С ПРЕДМЕТ**

**Подготовка за въвеждане на специализирана услуга за деца "Детска пътека" и изграждане на екосистема за новата услуга на национално и областно ниво със специален фокус върху деца от ромската общност и разработване при изпълнение на** **проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021**

**I. ОБЩА ИНФОРМАЦИЯ**

**1.** Обществената поръчка се възлага въз основа на Договор № BGJUSTICE -3.002-0005-C01 от 05.08.2022 г. проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021.

 Проектът ще подготви и въведе специализирана нова услуга, насочена към деца -жертви на насилие, в риск или свидетели на престъпления със специален фокус деца от ромската общност. Услугата ще се въведе чрез проектна екосистема от лица, работещи в цялата система от институции, адресиращи тези случаи - ПРБ, МВР, съда, образователните и социалните институции, областните и местни власти. Чрез новата услуга "Детска пътека" проектът ще подобри превенцията и противодействието на всички форми на насилие срещу деца (жертви или свидетели на престъпление, в конфликт със закона; уязвими деца от ромската общност, жертви или свидетели на престъпление или деца в конфликт със закона) чрез последващо и продължително развитие и надграждане на експертизата и компетентността на професионалистите, работещи с деца и осъществяващи услугата в цялата екосистема. Работата с деца-жертви, свидетели или в риск от насилие, изисква комплексни и многостранни усилия и действия от широк кръг от компетентни институции и организации. Това е причината в проекта да бъдат включени членове на екипите на Координационния механизъм (КМ) , тъй като те представляват мултиинсттитуционален и мултидисциплинарен модел на съвместна работа. Чрез ефективното прилагане на КМ ще се осигури по-квалифицирана грижа за децата – без ненужно забавяне и включваща мерки, съответстващи на тяхната личност, профил и ситуация. Причината да се предложат дейности за екипите на КM е, че макар и създадени във всички общини, много от тях все още срещат съществени трудности при прилагането на механизма.

2. Цел/и на проекта/информацията

Обща цел на проекта:

Да подкрепи чрез комплексна нова услуга "детска пътека" развитието и въвеждането на ефективни интегрирани подходи, насочени към подобряване на статута и възможностите на децата от ромската общност в контакт със закона и на жертвите на домашно насилие

Специфични цели на проекта:

СЦ 1.Подготовка и въвеждане на нова услуга за работа с деца от ромската общност жертви или свидетели на престъпление, в конфликт със закона; уязвими деца от ромската общност, жертви или свидетели на престъпление или деца в конфликт със закона

СЦ 2.Изграждане на цялостна система на партньорство и сътрудничество между представителите на институциите, надграждаща и допълваща съществуващия Координационен механизъм и формиране на екипи за многосекторно сътрудничество.

СЦ 3.Подпомагане на професионалистите в работата им с деца – жертви или в риск от насилие чрез актуализиране и подобряване на техните знания, компетенции, стилове и работни практики по начин, който отговаря на специалните нужди и най-добрия интерес на децата и в съответствие с националните, европейското и международното законодателство и стандарти, както и чрез предоставяне на методическа и психологическа подкрепа на тези специалисти

СЦ 4. Задълбочаване на сътрудничеството между институциите и ромските формални и неформални организации, структури и общности в интерес на преодоляването на съществуващите проблеми и превенцията на насилие и криминални събития, свързани с деца.

***3. Бенефициент –*** Сдружение „Асоциация на прокурорите в България“

***4. Партньори по проект***

* РАЗВИТИЕ НА СЕВЕРОЗАПАДНА БЪЛГАРИЯ Фондация

**5. Целеви групи**

* деца, жертви или свидетели на престъпление или деца в конфликт със закона;
* уязвими деца от ромската общност, жертви или свидетели на престъпление или деца в конфликт със закона;
* представители на ромски неформални групи и граждански организации, ромски медиатори, работещи в целевата общност.

**II. ВЪЗЛОЖИТЕЛ И РЕД НА ВЪЗЛАГАНЕ**

 Настоящата поръчка се възлага по реда на Постановление на Министерски съвет № 118/2014 г. за условията и реда за определяне на изпълнител от страна на бенефициенти на безвъзмездна финансова помощ от Финансовия механизъм на Европейското икономическо пространство, Норвежкия финансов механизъм, Фонд "Убежище, миграция и интеграция" и Фонд “Вътрешна сигурност“ (ПМС № 118/2014 г.). Възложител по настоящата публична обява е Фондация „Развитие на северозападна България“ – партньор по проекта.

**III. ОПИСАНИЕ НА ПОРЪЧКАТА**

Настоящата обществена поръчка е в изпълнение на гореописания проект и в обхвата ѝ са включени следните дейности:

1. Подготовка на Ръководство за предоставяне на услугата "Детска пътека";
2. Изготвяне на наръчник за внедряване на услугата по места;
3. Разработване пакети с материали за националните и местни семинарни модули;
4. Разработване на методика и наръчник за работа с деца за професионалисти на първа линия
5. **Подготовка на Ръководство за предоставяне на услугата "Детска пътека"**

**1.1. Описание**

Ръководството за предоставяне на услугата „Детска пътека“ се разработва в изпълнение на Дейност 1 „Подготовка за въвеждане на специализирана услуга за деца "Детска пътека" и изграждане на екосистема за новата услуга на национално и областно ниво със специален фокус върху деца от ромската общност“ по гореописания проект. Дейността ще има цялостен и траен ефект за общо повишаване капацитета на прокуратурата и другите ангажирани институции за работа с деца - жертви и/или в риск от насилие и деца свидетели на престъпления със специален фокус към деца от ромската общност.

Дейността предвижда да се подготви нова специализирана услуга и да се внедри на две нива: национално, с формиране на екип от 10 експерта с опит-координатори и областно, с обучение на най-малко един прокурор или подготвен професионалист във всяка област (до 50 професионалисти за цялата страна), общо 60 души, които да работят по случаите, касаещи деца и да внедряват и предоставят услугата "детска пътека". Изградената по този начин рамка ще позволи въвеждането на новата услуга за работа с деца-жертви на насилие или свидетели на престъпления в системата на ПРБ, МВР и другите ангажирани институции.

 Поради комплексността на работата с деца и особено на деца от маргинализирани общности, още на ранен (досъдебен) стадий, възниква необходимостта от изработване на специализирана психологическа оценка, насочена към спецификите на детското правосъдие и психологическите подходи на работа при случаите на деца - жертви, деца в конфликт със закона или в риск от насилие или свидетели на престъпление. Необходимо е да се изгради и прилага ясен и работещ механизъм за работа по такива случаи, описващ задълженията на всяка организация/институция, правилната последователност на актовете, действията и резултатите в общите усилия за постигане на добро решение.

За осъществяване на дейността следва да бъде разработено Ръководство за прилагане на услугата „Детска пътека“.

При изготвяне на Ръководството, Изпълнителят ще извърши графично оформление и подготовка на електронно издание. Графичното оформление и предпечат на Ръководството и дигиталната му версия подлежат на одобрение от страна на сформирана комисия, сформирана от експерти на Възложителя.

След изготвяне на Ръководството и одобрение от страна на Възложителя, същото следва да бъде отпечатано в 500 (петстотин) броя във формат А4.

**1.2. Изисквания към** **Ръководство за предоставяне на услугата "Детска пътека"**

1.2.1. Ръководството трябва да съдържа следните основни раздели:

1. Деца в риск - процедури за действие;

Посоченият раздел следва да съдържа:

* правен анализ на съществуващата нормативна уредба по отношение на деца в риск;

Анализът следва да представи приложимите правни норми, съдържащи се в нормативни и поднормативни актове при установяване на случаи на деца в риск, способите за подаване на сигнали, представяне на отговорните институции, както правата и задълженията на длъжностните лица. Следва да се представят и да се анализира нивото на приложимост на международни договори, по които Република България е страна, Регламенти на ЕС, както и транспонирането на Директиви на ЕС по отношение правата на децата.

* анализ на утвърдените към момента процедури за действие при получаване на сигнал за дете в риск/установяване на ситуация на дете в риск;
* представяне на конкретни стъпки, които следва да се предприемат от длъжностните лица в ситуации на деца в риск;
* Представяне на методи и подходи за работа с деца в риск;
1. Деца жертви на престъпление - процедури за действие;

Посоченият раздел следва да съдържа:

* правен анализ на съществуващата нормативна уредба по отношение на деца жертви на престъпление;

Анализът следва да представи приложимите правни норми, съдържащи се в нормативни и поднормативни актове при установяване на случаи на деца жертви на престъпления, способите за подаване на сигнали, представяне на отговорните институции, както правата и задълженията на длъжностните лица. Следва да се представят и да се анализира нивото на приложимост на международни договори, по които Република България е страна, Регламенти на ЕС, както и транспонирането на Директиви на ЕС по отношение правата на децата.

* анализ на утвърдените към момента процедури за действие при получаване на сигнал за дете жертва на престъпление/установяване на ситуация с деца жертви на насилие;
* представяне на конкретни стъпки, които следва да се предприемат от длъжностните лица в ситуации на деца жертви на престъпление;
* Представяне на методи и подходи за работа с деца жертви на престъпление;
1. Деца в конфликт със закона - процедура за действие;

Посоченият раздел следва да съдържа:

* правен анализ на съществуващата нормативна уредба по отношение на деца в конфликт със закона;

Анализът следва да представи приложимите правни норми, съдържащи се в нормативни и поднормативни актове при установяване на случаи на деца в конфликт със закона, способите за подаване на сигнали, представяне на отговорните институции, както правата и задълженията на длъжностните лица. Следва да се представят и да се анализира нивото на приложимост на международни договори, по които Република България е страна, Регламенти на ЕС, както и транспонирането на Директиви на ЕС по отношение правата на децата.

* анализ на утвърдените към момента процедури за действие при установяване на ситуация с деца в конфликт със закона;
* представяне на конкретни стъпки, които следва да се предприемат от длъжностните лица в ситуации на деца в конфликт със закона;
* Представяне на методи и подходи за работа с деца в конфликт със закона;
1. Приложения:
	* Правен анализ на съществуващата ситуация, цялостната международна правна рамка и национална правна рамка и тенденции за развитието ѝ;

Следва да се представи цялостната правна рамка на съществуващите мерки за закрила на децата в национален и международен план, като съответно се изследва наличието на непълноти в националното законодателство. В тази част ще бъде включено и представяне на тенденциите за развитие на законодателството и процедурите за работа с деца от страна на институциите.

* + статистически раздел;

В приложението следва да бъдат представени статистически данни в национален план относно деца в риск от бедност/социално изключване; деца жертви на насилие и деца в конфликт със закона;

* + културни особености, история и традиции на ромския етнос;

Приложението ще представи описателно културните особености, историята и традициите на ромския етнос

* + добри практики

В приложението ще бъдат представени добри практики в други държави при работа с деца в риск, деца жертви на престъпления, деца в конфликт със закона;

* + типови документи;

Приложението ще съдържа образци на документи, приложими при работа с деца в риск, деца жертви на престъпления, деца в конфликт със закона;

1.2.2. Обем

 Ръководството следва да бъде с обем минимум 300 страници във формат А4.

* 1. **Резултат:**
	+ Изготвено Ръководство за предоставяне на услугата "Детска пътека"
	+ Отпечатано Ръководство за предоставяне на услугата "Детска пътека" в тираж 500 (петстотин) броя във формат А4
	+ Изготвена дигитална версия на Ръководство за предоставяне на услугата "Детска пътека"
	1. **Срок за изпълнение:**

Срокът за изпълнение на дейността е 2 (два) месеца от сключване на договора за изпълнение, но не по-късно от - 15.09.2023 г.

1. **Изготвяне на** **наръчник за внедряване на услугата по места**

**2.1. Описание**

 В изпълнение на проект BGJUSTICE -3.002-0005 "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“ ще бъдат проведени семинарни сесии, чрез които ще се обучат специалисти, които да внедрят услугата "Детска пътека" в своята ежедневна работа, ще придобият подобрени знания и умения за ефективно сътрудничество и съвместно междуинституционално взаимодействие; за работата им с деца – жертви, в конфликт със закона или в риск от насилие, отговаряща на най-добрия интерес на децата, което включва прилагане на психологически подходи и експертиза. След семинарните сесии, експертите по места ще могат да прилагат психологически подходи в работата с деца - жертви или в риск от насилие, в това число и добри практики, предоставени от НПО или внесени като готов модел от чужбина.

Семинарите ще бъдат проведени в гр. София в рамките на 3 дни всеки в четири модула, както следва:

Модул 1 - за прилагане на психологично ориентирана експертиза при работа с деца - жертви или в риск от насилие, или в конфликт със закона;

Модул 2 - за ефективно сътрудничество на членовете на КМ;

Модул 3 Медиация и работа с ромските общности;

Модул 4 Прилагане на услугата "Детска пътека";

В семинарните сесии участие като обучаеми ще вземат 60 души, разделени в групи по 20 участника.

Семинарните обучителни сесии ще се провеждат в групов формат, до 20 участника на сесия. Фокусът на тези семинари ще бъде, от една страна – взаимоотношенията между участниците, а от друга – отношението им към изпълнението на екипната задача.

При провеждане на националните семинари Изпълнителят следва да осигури като лектори експертите, натоварени с изработване на Ръководството за прилагане на услугата „Детска пътека“.

Експертите на Изпълнителя ще разработи работни сесии според спецификите на целевите групи, които ще бъдат обучени по темите: изработване на психологически експертни оценки на деца – жертви на насилие; специализирана подготовка на експерти - членове на екипите на КМ и представители на институции, работещи с деца; сътрудничество между членовете на екипите на КМ и работа на служителите на първа линия при случаи на насилие над деца – полицаи, служители от Дирекция „Национална система 112“ и представители на други компетентни органи.

За целта експертите на Изпълнителя ще изработят програма и материали за обученията според посочените теми.

За нуждите на работните семинари следва да се разработи цялостна методика и ръководство за внедряване на услугата по места, обхващаща четирите модула, както и идентифицираните теми за семинарните сесии. Въз основа на изготвената методика, Изпълнителят следва да изготви Наръчник за внедряване на услугата по места, който да съдържа засегнатите в нея раздели и стъпки по приложението ѝ.

Методиката и наръчника следва да бъдат включени в програмата на описаните семинарни сесии.

След изготвяне на Наръчника, същият следва да бъде отпечатан в 250 (двеста и петдесет) броя във формат А4.

**2.2. Изисквания към** **Наръчника за внедряване на услугата по места**

2.2.1. Наръчника трябва да съдържа следното:

1. Функционален анализ, отразяващ актуалните нужди и проблеми в бъдещите семинарни подготвителни модули в страната;
2. Цялостна методика и ръководство за внедряване на услугата по места по следните теми:
* Модул 1 - за прилагане на психологично ориентирана експертиза при работа с деца - жертви или в риск от насилие, или в конфликт със закона;
* Модул 2 - за ефективно сътрудничество на членовете на КМ;
* Модул 3 - Медиация и работа с ромските общности;
* Модул 4 - Прилагане на услугата "Детска пътека"

2.2.2. Обем

 Наръчникът следва да бъде с обем до 50 (петдесет) страници във формат А4.

**2.3**. **Резултат:**

* + Изготвен Наръчник за внедряване на услугата по места
	+ Отпечатан Наръчника за внедряване на услугата по места в тираж 250 (двеста и петдесет) броя във формат А4

**2.4.** **Срок за изпълнение:**

Срокът за изпълнение на дейността е 4 (четири) месеца от сключване на договора за изпълнение, но не по-късно от - 31.10.2023 г.

1. **Разработване пакети с материали за** **националните и местни семинарни модули**

**3.1. Описание**

В изпълнение на проект BGJUSTICE -3.002-0005 "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“ ще бъдат проведени семинарни сесии, чрез които ще се обучат специалисти, които да внедрят услугата "Детска пътека" в своята ежедневна работа, ще придобият подобрени знания и умения за ефективно сътрудничество и съвместно междуинституционално взаимодействие; за работата им с деца – жертви, в конфликт със закона или в риск от насилие, отговаряща на най-добрия интерес на децата, което включва прилагане на психологически подходи и експертиза. След семинарните сесии, експертите по места ще могат да прилагат психологически подходи в работата с деца - жертви или в риск от насилие, в това число и добри практики, предоставени от НПО или внесени като готов модел от чужбина.

За провеждането на семинарните модули е необходимо да се изготвят пакети с материали за участниците, които да бъдат разпечатани във формат А4.

В пакетите следва да се включат презентации, които следва да бъдат разработени от експертите на Изпълнителя. Презентациите следва да съдържат добри практики и методи за работа съобразени с темите посочени в т.3.2.1. б. а) от Техническата спецификация.

В пакетите следва да бъдат включени казуси насочени към случаи на работа с деца-жертви на насилие и/или в конфликт със закона. Казусите трябва да описват фактическата обстановка в представените случаи и ще бъдат използвани при провеждане на семинарните сесии посочени в т. 2 от Техническата спецификация.

В изпълнение на дейност 2 от настоящата обществена поръчка Изпълнителят следва да изготви Наръчник за внедряване на услугата „Детска пътека“, които следва да се отпечата и приложи към пакетите с материали.

Преди печат, пакетите следва да бъдат предоставени на Възложителя за одобрение от страна на Комисията за изпълнение на поръчката.

* 1. **Изисквания към Пакетите с материали за националните и местни семинарни модули**

3.2.1. Във всеки пакет трябва да включва следните материали:

1. Изготвени презентации (мин. 10 броя) по следните теми:
* Прилагане на психологично ориентирана експертиза при работа с деца - жертви или в риск от насилие, или в конфликт със закона;
* Ефективно сътрудничество на членовете на КМ;
* Медиация и работа с ромските общности;
* Прилагане на услугата "Детска пътека"
1. Набор от казуси, свързани с работа с деца - жертви или в риск от насилие, или в конфликт със закона
2. Изготвения в изпълнение на дейност 2 Наръчник за внедряване на услугата „Детска пътека“
	* 1. Материалите следва да бъдат в съответствие с изискванията за информация и публичност при изпълнение на проекти финансирани по програми на Норвежкия финансов механизъм 2014 – 2021.

3.2.2. Обем

 Пакети с материали за семинарните сесии следва да бъдат 60(шестдесет) броя.

**3.3. Резултат:**

Изготвени 60(шестдесет) броя материали за националните и местни семинарни модули.

**3.4 Срок за изпълнение:**

 Срокът за изпълнение на дейността е 4 (четири) месеца от сключване на договора за изпълнение, но не по-късно от - 31.11.2023 г.

1. **Разработване на** **методика и наръчник за работа с деца за професионалисти на първа линия**

**4.1. Описание**

Методиката и Наръчникът за работа с деца за професионалисти на първа линия“ се разработват в изпълнение на Дейност 3 „Повишаване на експертизата на служителите на първа линия при случаи на насилие над деца, деца в риск и деца - свидетели на престъпления“ по гореописания проект. Дейността допринася за постигане на общата цел на проекта и СЦ 3 и е с акцент върху деца от ромската общност и е свързана с провеждане на обучения на 460 служители на първа линия (служители от европейски спешен номер служители от Дирекция „Национална система 112“), полицаи (инспектори детска педагогическа стая, разследващи полицаи и районни инспектори) и други представители на компетентните органи за работа с деца жертви или в риск от насилие и за прилагане на психологически подходи в работата. Чрез тази дейност по-широк кръг професионалисти ще бъдат приобщени към услугата "Детска пътека" и с работата си ще допринесат за нейното успешно осъществяване. Изградената по този начин рамка ще позволи въвеждането на новата услуга за работа с деца-жертви на насилие или свидетели на престъпления в системата на ПРБ, МВР и другите ангажирани институции.

 Поради комплексността на работата с деца и особено на деца от маргинализирани общности, още на ранен (досъдебен) стадий, възниква необходимостта от изработване на специализирана психологическа оценка, насочена към спецификите на детското правосъдие и психологическите подходи на работа при случаите на деца - жертви, деца в конфликт със закона или в риск от насилие или свидетели на престъпление. Необходимо е да се изгради и прилага ясен и работещ механизъм за работа по такива случаи, описващ задълженията на всяка организация/институция, правилната последователност на актовете, действията и резултатите в общите усилия за постигане на добро решение.

За осъществяване на услугата следва да бъде разработена Методика за работа с деца за професионалисти на първа линия. Методиката следва да е насочена към адаптиране на услугата „Детска пътека“ въз основа на разработеното Ръководство в изпълнение на дейност 1 от Техническата спецификация. Методиката следва да съдържа представяне и запознаване с услугата „Детска пътека“, като след това следва да бъдат представени практики, методи и механизми за работа с непълнолетни и малолетни лица по идентифицираните теми в т.4.2.1. б. а) от Техническата спецификация.

След разработване на Методика за работа с деца за професионалисти на първа линия, същата ще бъде адаптирана в наръчник, който да послужи при работа с деца жертви на насилие, деца в риск и деца свидетели на престъпления. Наръчника следва да систематизира изготвената Методика, като същевременно съдържа всички теми в нея. Изготвения Наръчник ще представлява средство за подпомагане работата на професионалистите на първа линия, като средство, в което са систематизирани различни методи на работа.

След изготвяне на Наръчника, същият следва да бъде отпечатан в 500 (петстотин) броя във формат А4.

Преди пристъпване към печат на Наръчника, Изпълнителят следва да представи на Възложителя проект на дизайн и оформление.

**4.2. Изисквания към** **Методика и Наръчника за работа с деца за професионалисти на първа линия**

4.2.1. Методиката и Наръчника трябва да съдържат следните теми:

1. Запознаване с комплексната услуга "Детска пътека" въз основа на разработено Ръководство за предоставяне на услугата;
2. Работа с деца – жертви или изложени на риск от насилие;
3. детска психопатология;
4. психологически ефекти от физическо, емоционално и сексуално насилие върху деца;
5. оценка на жертвата на насилие;
6. психологически и поведенчески индикатори за различните видове насилие; психосексуално развитие;
7. идентифициране на симулация на сексуално насилие;
8. оценка на семейните взаимодействия; подходящи техники за разпит на непълнолетни, които са били жертви на/или са изложени на риск от насилие;
9. самоанализ на запитващия за наблюдение на реакции на контрапренос

4.2.2. Обем

 Наръчникът следва да бъде с обем минимум 40 (четиридесет) страници във формат А4.

* 1. **Резултат:**

Изготвени Методика и Наръчник за работа с деца за професионалисти на първа линия

* 1. Срок за изпълнение:

Срокът за изпълнение на дейността е 4 (четири) месеца от сключване на договора за изпълнение, но не по-късно от - 31.10.2023 г.

**IV. НЕОБХОДИМА ЕКСПЕРТИЗА**

**Ключов експерт 1**

Минимално изискване:

Образователно-квалификационна степен „Магистър“ или еквивалентна за чуждестранни кандидати в област на висше образование „Социални, стопански и правни науки“, професионално направление „Право“, специалност „Право“ или еквивалент за чуждестранни кандидати или еквивалентно, когато образованието е придобито в чужбина и придобита юридическа правоспособност или еквивалентна, когато е придобита в чужбина.

Да притежава професионален опит минимум 3 (три) години в сферата на придобитото образованието.

**Ключов експерт 2**

Минимално изискване:

Образователно-квалификационна степен „Магистър“ или еквивалентна за чуждестранни кандидати в област на висше образование „Социални, стопански и правни науки“, професионално направление „Право“, специалност „Право“ или еквивалент за чуждестранни кандидати или еквивалентно, когато образованието е придобито в чужбина и придобита юридическа правоспособност или еквивалентна, когато е придобита в чужбина.

Да притежава професионален опит минимум 3 (три) години в сферата на придобитото образованието.

**Ключов експерт 3**

Минимално изискване:

Образователно-квалификационна степен „Бакалавър“ или еквивалентна за чуждестранни кандидати в област на висше образование „Социални, стопански и правни науки“, професионално направление „Психология“, или еквивалент за чуждестранни кандидати;

Опит в изпълнение на поне една дейност и/или услуга свързана със разработка на ръководства и/или наръчници и/или учебни материали.

**Ключов експерт 4**

Минимално изискване:

Образователно-квалификационна степен „Бакалавър“ или еквивалентна за чуждестранни кандидати в област на висше образование „Социални, стопански и правни науки“, професионално направление „Психология“, или еквивалент за чуждестранни кандидати;

Опит в изпълнение на поне една дейност и/или услуга свързана със разработка на ръководства и/или наръчници и/или учебни материали.

**Ключов експерт 5**

Минимално изискване:

Образователно-квалификационна степен „Бакалавър“ или еквивалентна за чуждестранни кандидати в област на висше образование „Социални, стопански и правни науки“, професионално направление „Психология“, или еквивалент за чуждестранни кандидати;

Опит в изпълнение на поне една дейност и/или услуга свързана със разработка на ръководства и/или наръчници и/или учебни материали.

**Ключов експерт 6**

Минимално изискване:

Образователно-квалификационна степен „Бакалавър“ или еквивалентна за чуждестранни кандидати в област на висше образование „Социални, стопански и правни науки“, професионално направление „Психология“, или еквивалент за чуждестранни кандидати;

Опит в изпълнение на поне една дейност и/или услуга свързана със разработка на ръководства и/или наръчници и/или учебни материали.

# Бележка: Участникът трябва да предложи отделно експерти за съответните ключови позиции. Не може едно и също лице да съвместява 2 или повече длъжности.

# V. СРОК И МЯСТО НА ИЗПЪЛНЕНИЕ

Срокът за изпълнение на услугата е 4 (четири) месеца от сключване на договора, но не по-късно от - 31.10.2023 г.

Място на изпълнение – Република България, община Столична, гр. София.